Լիլիթ Պիպոյան արվեստագետի այցեքարտը . մասնագիտությամբ ճարտարապետ է, հիմնական մասնագիտությանը զուգահեռ երաժշտական կրթությունը ստացել է Ռոմանոս Մելիքյանի անվան երաժշտական վարժարանում: Երգում է արդեն մոտ 20 տարի, սակայն իր բառերով' «արտադրանք» սկսել է տալ միայն վերջին 8 տարիներին: Թողարկել է երկու խմբակային ալբոմ, որոնցից մեկը' Ռուբեն Հախվերդյանի հետ, եւ երկու սոլո ալբոմներ' «Լիալուսին» եւ «Քաղաքի մեկ օրը»: 1999-ին նկարահանվել է նրա առաջին տեսաերիզը, 2004-ին' եւս երկու տեսաերիզներ: